Koledž Steišenas
Koledž Steišenas (angl. College Station) – miestas Jungtinėse Amerikos Valstijose, pietryčių Teksase, Breizoso ir Navasotos tarpupyje, 154 km į šiaurės vakarus nuo Hiustono, sudaro aglomeraciją su Brajanu. Yra regioninis oro uostas, plentai ir geležinkeliai į Hiustoną, Dalasą. Miestas susitelkęs apie Teksaso A&M universitetą, įkurtą 1876 m. Veikia aukštųjų technologijų pramonės įmonės. 2020 m. 58,3 % miesto gyventojų buvo baltieji, 19,4 % – lotynoamerikiečiai, 10,1 % – azijiečiai, 7,9 % – afroamerikiečiai, 3,6 % – mišrios kilmės.